armvectores/hy_wikipedia_2023 huggingface dataset:
Վերոնիկա Դուդարովա

Վերոնիկա Դուդարովա (ռուս.՝ Вероника Борисовна Дударова, դեկտեմբերի 5, 1916(1916-12-05), Բաքու, Ռուսական կայսրություն - հունվարի 15, 2009(2009-01-15), Մոսկվա, Ռուսաստան) ռուս դիրիժոր։ Խորհրդային Ռուսաստանի առաջին կին-դիրիժորը։


== Կենսագրություն ==
Դուդարովան ծնվել է օսեթական արիստոկրատների ընտանիքում։ Սկզբնական շրջանում սովորել է Բաքվում (դաշնամուր), այնուհետև դաշնամուրային կրթությունը շարունակել է Լենինգրադի Կոնսերվատորիայում։ 1947 թվականին նա ավարտում է Մոսկվայի Կոնսերվատորիան որպես դիրիժոր։ Առաջին անգամ հանդես է եկել 1944 թվականին։ 1947-89 թվականներին եղել է Մոսկվայի Պետական Ակադեմիական Սիմֆոնիկ Նվագախմբի դիրիժորը (1960-ից գլխավոր դիրիժոր)։ 1991-2009 թվականներին նա գլխավորել է Մոսկվայի Սիմֆոնիկ Նվագախումբը։ Նրա անունը գրանցվել է Գինեսի Ռեկորդների Գրքում, որպես կին, որը 50 տարուց ավել աշխատել է ամենախոշոր նվագախմբերի հետ։ Նրա գլխավորությամբ ձայնագրվել են բազմաթիվ կինոնկարների երաժշտություններ։
Իր ամենահայտնի կատարումներն են Բախի սի մինոր մեսսան, Վոլֆգանգ Ամադեուս Մոցարտի և Ջուզեպպե Վերդիի Ռեքֆիեմները, Ռավելի Բոլերոն (որը նա կատարել է իր 90 ամյակի կապակցությամբ), ինչպես նաև Պյոտր Չայկովսկու, Լյուդվիգ վան Բեթհովենի, Յոհաննես Բրամսի, Սերգեյ Ռախմանինովի, Դմիտրի Շոստակովիչի և այլ կոմպոզիտորների սիմֆոնիաները։ Նա ստացել է բազմաթիվ մրցանակներ տարբեր երկրներում։ 1977 թվականին պարգևատրվել է Խորհրդային Միության Ժողովրդական Արտիստ շքանշանով։


== Ծանոթագրություններ ==
Յակուրի ազգային պարկ

Յակուրի ազգային պարկ (իսպ.՝ Parque Nacional Yacurí), ազգային պարկ Էկվադորում, որն ունի 431 քառ. կմ տարածք։ Տեղակայված է Լոխա և Սամորա Չինչիպե գավառների սահմանի միջև։ Այն ավելի մեծ Պաշտպանված անտառի մի մասն է կազմում, որն ունի 733 քառ. կմ տարածք։ Հիմնադրվել է 2009 թվականին։ Պարկում են գտնվում Չինչիպե Մայո և Կատամայո Չիրա ջրային ավազանների ակունքները։


== Բուսական աշխարհ ==
Պարկի բաղկացուցիչ մաս են կազմում մի շարք էկոհամակարգեր։ Պարկի մեծ մասում առկա են հետևյալ շրջանները.

Հարավային Անդյան տափաստաններ 42.6%
Արևելյան Անդյան մշտադալար խոնավ անտառ 22%
Հարավային Անդյան չոր լեռնային մացառուտներ 15.1%
Արևելյան Անդյան խոնավ անտառ 14%Պարկում աճում են 280 բուսատեսակներ։ Բույսերից 32-ը էնդեմիկ են։ Երկու տեսակներ կանգնած են ոչնչացման եզրին, իսկ 11-ը խոցելի են։


== Կենդանական աշխարհ ==
Յակուրի ազգային պարկում կան կաթնասունների 18 տեսակներ, որոնցից 5-ը վտանգված են։ Անհետացման եզրին են պումաները, լեռնային գետակինճերը և ակնոցավոր արջերը։ Կան 111 թռչնատեսակներ, որոնցից 4-ը վտանգված են և 11 երկկենցաղների տեսակներ, որոնք կրկին ոչնչացման եզրին են։


== Տեսարժան վայրեր ==
Ազգային պարկն ունի մեծ խորությամբ շուրջ 46 լիճ։ Ամենից շատ այցելվել են հետևյալ լճերը.

Լագունա Նեգրա, չափազանց խորը լիճ հանգած հրաբխի խառնարանում։ Հայտնի է իր բուժիչ ջրերով։ Լագունաս Ջիմբուրայի մուտքից մինչև լիճ կարելի է հասնել 50 րոպեի ընթացքում։ Լճից կարելի է հասնել ամենաբարձր գագաթը, որը գտնվում է Լոխայում։
Լագունա Յակուրի, ամենամեծ լիճը պարկում, որից էլ այն ստացել է իր անվանումը։ Հետիոտնը այնտեղ կարող է հասնել 5 ժամվա ընթացքում։ Էսպինդոլայի ճանապարհը տանում է դեպի Յակուրի ազգային պարկ։
Ինկայի արահետը հատում է ազգային պարկը, որտեղ էլ կան հնագիտական ավերակներ։ Պաշտպանված անտառի արևմտյան կողմում կան ժայռապատկերներ և դամբարաններ։


== Ծանոթագրություններ ==


== Արտաքին հղումներ ==
Official Yacuní Information Page Archived 2018-11-28 at the Wayback Machine. - Ministry of the Environment
Crazy for You

«Crazy for You», ամերիկացի երգչուհի Մադոննայի երգը, որը 1985 թվականին հնչել է Vision Quest կինոֆիլմում։ Ալբոմում ներառվել է որպես սաունդթրեք, իսկ հետո նաև որպես ալբոմի առաջատար սինգլ։ Թողարկվել է 1985 թվականի մարտի 2-ին Geffen Records լեյբլում։ Պրոդյուսերն են Ջոն Փիթերսը և Փիթեր Գուբերը, ռեժիսորն է Ֆիլ Ռամոնը, որը լսելով Մադոննայի նախորդ երգերը՝ առաջակել է Ջոն Բեթիսին և Ջոն Լինդին գրել երգը։


== Երգացանկ ==


== Հիթ-շքերթներ ==


== Հավաստագրումներ ==


== Ծանոթագրություններ ==


== Մատենագրություն ==


== Արտաքին հղումներ ==
"Crazy for You" (music video) ՅուԹյուբում
Ֆարուք Շարաա

Ֆարուք Շարաան (արաբ․՝ فاروق الشرع‎‎, դեկտեմբերի 10, 1938(1938-12-10), Դառաա, Սիրիա), սիրիացի քաղաքական գործիչ և դիվանագետ։ Սիրիայի փոխնախագահ (2006 թվականից մինչ օրս)։


== Կենսագրություն ==
Ֆարուք Շարաան ծնվել է Դարա նահանգում, սուննի ընտանիքում, 1938 թվականի դեկտեմբերի 10-ին։ Նա սովորել է անգլերեն։
Մոտ տասը տարի աշխատել է Սիրիական ավիաուղիներում, այդ ժամանակ հիմնականում ապրել է Եվրոպայում։ 1970-ական թվականներին դարձել է Բաաս կուսակցության ակտիվ անդամ և սկսել դիվանագիտական կարիերա։ 1976-1980 թվականներին եղել է Իտալիայում Սիրիայի դեսպան, իսկ 1980-1984 թվականներին՝ Սիրիայի արտաքին գործերի նախարարի տեղակալ։ 1984 թվականին նշանակվել է Սիրիայի արտաքին գործերի նախարար։ 2006 թվականի փետրվարի 15-ին Ֆարուք Շարաան երդվել է որպես Սիրիայի փոխնախագահ։
2012 թվականի հուլիսին տեղեկություններ էին հայտնվել այն մասին, որ Դամասկոսում ուժային գերատեսչությունների ղեկավարների խորհրդակցության ժամանակ իրականացված ահաբեկչությունից հետո Ֆարուք Շարաան լքել է իր պաշտոնը, միացել ընդդիմությանը և փախել Հորդանանի տարածք։ 2012-ի օգոստոսի 26-ին Շարաան հայտնվեց Սիրիայի հեռուստատեսային տեսախցիկների առջև ՝ որպես փոխնախագահ, հերքելով այդ կեղծ տեղեկությունները։


== Ծանոթագրություններ ==


== Արտաքին հղումներ ==
Досье ТАСС
Վալդիզոտո

Վալդիզոտո (իտալերեն՝ Valdisotto), կոմունա Իտալիայում։ Գտնվում է Լոմբարդիա մարզի Սոնդրիո գավառում։ Բնակչությունը կազմում է 3216 մարդ, բնակչության խտությունը կազմում է 37 մարդ/կմ²։ Զբաղեցնում է 88 կմ² մակերես։ Փոստային ինդեքս՝ 23030, հեռախոսային կոդ՝ 0342:


== Ծանոթագրություններ ==
Ընտանեկան լուսանկար (նկար)

«Ընտանեկան լուսանկար» (ֆր.՝ Portrait de la famille du peintre), Անրի Մատիսի 1911 թվականին վրձնած նկարն է։ Գտնվում է Սանկտ Պետերբուրգի Պետական Էրմիտաժի հավաքածուում։


== Ստեղծման պատմություն ==
Անրի Մատիսը նկարը վրձնել է 1911 թվականին՝ մոսկվացի առևտրական, մեկենաս և գեղանկարչության կոլեկցիոներ Սերգեյ Իվանովիչ Շուկինի պատվերով, որը նկարչին առաջարկել է նկարել իր ընտանիքի լուսանկարը տան ինտերիերում։


== Նկարագրություն ==
Նկարում շաշկի խաղալուց պատկերված են նկարչի որդիները՝ Ժան Ժերարը և Պիերը։ Նրանք կարմիր գույնի հագուստ են կրում։ Նրանց հարազատ քույրը՝ Մարգարիտան, պատկերված է կանգնած վիճակում՝ սպիտակ օձիքով և թևքածալով սև շրջազգեստով։ Կնոջը՝ Ամելիին նկարիչը պատկերել է բազմոցին նստած ասեղնագործելուց։


== Ծանոթագրություններ ==
Էտիեն Այդու

Էտիեն Այդու (Իշթվան Հայդու, հունգ.՝ Hajdú István ֆր.՝ Étienne Hajdú; օգոստոսի 12, 1907(1907-08-12)[…] կամ հունվարի 1, 1907(1907-01-01), Տուրդա, Ավստրո-Հունգարիա և Ռումինիա - մարտի 24, 1996(1996-03-24)[…], Բանյո և Փարիզ), ֆրանսիացի ճարտարապետ, գրաֆիկ, գրքեր նկարազարդող։ Պատկանում է Փարիզի դպրոցին։


== Կենսագրություն ==
Էտիեն Այդուն ծնվել է 1907 թվականի օգոստոսի 12-ին, Ռումինայի Տրանսիլվանիա պատմական շրջանում։ 1927 թվականին սովորել է Վիեննայի գեղարվեստի դպրոցում, նույն թվականին տեղափոխվել է Ֆրանսիա, սովորել է Գրանդ Շոմիեր ակադեմիայում Էմիլ Անտուան Բուրդելի մոտ։ 1930 թվականին ստացել է ֆրանսիական քաղաքացիություն։


== Կարիերա ==
1930-ական թվականներին Էտիենն Այդուն գաղթում է Փարիզ, որտեղ դառնում է հունգարական գեղարվեստի ոլորտի անդամ։


=== Երկրորդ համաշխարհային պատերազմ ===
Էտիեն Այդուն դառնում է ֆրանսիական դիմադրության շարժման ակտիվ գործիչ։ Նրա հետ միասին դիմադրում էին նաև բազմաթիվ հունգարացիներ, այդ թվում նաև արվեստագետներ, գրողներ և այլ մարդիկ։ Շատերը պայքարում էին Փարիզի սահմաններից դուրս, քանի որ օտարները պաշտոնապես տարհանվել էին 1939 թվականի սեպտեմբերի պատերազմի սկսվելուց հետո։


== Ստեղծագործություններ ==
Իր առաջին անհատական ցուցահանդեսը կազմակերպել է 1939 թվականին, Փարիզում՝ Ժաննա Բյուշեի պատկերասրահում (Արփադ Սենեշեմի և Մարիա Վիեյրա դա Սիլվայի հետ միասին)։ Էտիենը զբաղվել է նաև Պիեռ Լեկյուիրի, Ժան Դյուպենի և այլ հեղինակների գրքերի ձևավորմամբ։


== Ճանաչում ==
Նկարչի մասին առաջին մենագրությունը պատկանում է Միշել Սյոֆորուի գրչին։
1965 թվականին արժանացել է Հյուսիսային Հռենոս-Վեսթֆալիայի նկարչական պարգևի։ 1993 թվականին «Ֆրանսիայի ազգային մեծ պարգև» մրցանակին, իսկ 1996 թվականին Ֆրանսիայի ազգային շքանշան Պատվավոր Լեգեոնի շքանշանին։


== Վախճան ==
Էտիեն Այդուն մահացել է Ֆրանսիայի Բանյո քաղաքում։


== Ծանոթագրություններ ==


== Գրականություն ==
Pierre Tal Coat: Bilder. Etienne Hajdu: Reliefs und Skulpturen. Bern: Kunsthalle, 1957
Étienne Hajdu. Paris: Éditions des musées nationaux, 1973.
Étienne Hajdu. Paris: Fondation de Coubertin, 1993.
Seuphor M. Etienne Hajdu. París, 1950.
Ganzo R. Etienne Hajdu. París, 1957
Jianou I.Etienne Hajdu. Paris: Arted, 1972
Deac M. Etienne Hajdu. Bucarest: Meridian, 1976
Dupin J. La sculpture d’Etienne Hajdu// Dupin J. L’Espace autrement dit. Paris: Galilée, 1982, p. 81-89.
Descargues P. Etienne Hajdu, Dessins. París: Aréa,1987
Kurucz Gy. Hajdu István. Budapest: Corvina, 1989.
Hajdu, bas-reliefs et hauts-reliefs. Paris: Louis Carré & Cie, 1999


== Արտաքին հղումներ ==
Էթենն Այդու (ֆր.)
Էթենն Այդու (անգլ.)
Էթենն Այդու Archived 2006-10-03 at the Wayback Machine. (անգլ.)
Մինեապոլիս

Մինեապոլիս (անգլ.՝ Minneapolis, արտասանվում է ˌmɪniːˈæpəlɪs), քաղաք ԱՄՆ-ի հյուսիսային մասում, Մինեսոտա նահանգում։ Մինեսոտայի ամենամեծ քաղաքն է և վարչակենտրոնը։ 2010 թ-ի տվյալներով քաղաքի բնակչությունը կազմում է 385 378 մարդ։ Գտնվում է Միսիսիպի գետի ափին՝ Սեյնթ Փոլի հակադիր մասում։
Զարգացած է սննդի, քիմիական և պոլիգրաֆ արդյունաբերությունը, անտառահատումն ու փայտամշակությունը։ Մեքենաշինության և մետաղամշակման առաջատար ճյուղերն են ռադիոէլեկտրոնային արդյունաբերությունը, էլեկտրական և արդյունաբերական տարբեր սարքավորումների, գյուղատնտեսական մեքենաների արտադրությունը։ 


== Կլիմա ==


== Քույր քաղաքներ ==
 Սանտյագո (իսպ.՝ Santiago), Չիլի (1961)
 Կուոպիո (ֆիններեն՝ Kuopio), Ֆինլանդիա (1972)
 Իբարակի (ճապ.՝ 茨木市), Ճապոնիա (1980)
 Նովոսիբիրսկ, Ռուսաստան (1988)
 Տուր (ֆր.՝ Tours), Ֆրանսիա (1991)
 Խարբին (չինարեն ավանդ. 哈爾濱, հեշտ. 哈尔滨 , պինին: Hā'ěrbīn), Չինաստան (1992)
 Ուփսալա (շվեդերեն՝ Uppsala), Շվեդիա (2000)
 Էլդորեթ (անգլ.՝ Eldoret), Քենիա (2000)
 Վինիպեգ (անգլ.՝ Winnipeg), Կանադա (հունվարի 31 1973)


=== Ոչ պաշտոնական քույր քաղաքներ ===
 Կամպալա (անգլ.՝ Kampala), Ուգանդա
 Հիրոսիմա (ճապ.՝ 広島市), Ճապոնիա


== Ծանոթագրություններ ==
Աստերոիդների ցանկ (72401-72500)

Աստերոիդների ցանկ (72301-72400)  • Աստերոիդների ցանկ  • Աստերոիդների ցանկ (72501-72600)
 Աստերոիդների ցանկ (72301-72400)  • Աստերոիդների ցանկ  • Աստերոիդների ցանկ (72501-72600)


== Աղբյուր ==
«Discovery Circumstances: Numbered Minor Planets (70001)-(75000)»։ www.minorplanetcenter.net
Վիտորիյա դու Շինգու

Վիտորիյա դու Շինգու (պորտ.՝ Vitória do Xingu), համայնք Բրազիլիայում՝ Պարա նահանգի կազմում։ Գտնվում է Պարա նահանգի Հարավ-արևելյան մարզում։ Մտնում է Ալտամիրա գավառի կազմի մեջ։ Բնակչությունը կազմում է 10 206 մարդ՝ 2006 թվականի տվյալներով։ Գրավում է 2 966,329 կմ2 տարածք։ Բնակչության խտությունը կազմում է 3,4 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 78.841.097,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 7.413,36 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է 0,664 (տվյալները ՄԱԿ-ի զարգացման ծրագրի)։
Բոնաստրե

Բոնաստրե (կատ.՝ Bonastre), բնակավայր և մունիցիպալիտետ Իսպանիայում՝ Տարագոնայի ենթարկման տակ՝ Կատալոնիա համայնքի տարածքում։ Մունիցիպալիտետը գտնվում է Բաշ-Պենեդես շրջանում։ Տարածքը կազմում է 24.97 կմ2։ Բնակչությունը 2010 թվականի տվյալներով կազմել է 640 մարդ։


== Արտաքին հղումներ ==
Պաշտոնական կայքը
Lugares de interés de Bonastre
Գուրգեն Ներսիսյան

Գուրգեն Գառնիկի Ներսիյան (հոկտեմբերի 15, 1985(1985-10-15), Ստեփանակերտ, Ադրբեջանական ԽՍՀ, ԽՍՀՄ), հայ քաղաքական գործիչ, Արցախի Հանրապետության 2021-2023 թվականների գլխավոր դատախազ, 2023 թվականի փետրվարի 23-ին Արցախի նախագահ Արայիկ Հարությունյանը առաջարկել է ստանձնել Արցախի Հանրապետության Պետական նախարար պաշտոնը։


== Կենսագրություն ==
Գուրգեն Ներսիսյանը ծնվել է 1985 թվականի հոկտեմբերի 14-ին, Ստեփանակերտ քաղաքում։ Ստեփանակերտի՝ Ավետիք Իսահակյանի անվան թիվ 10 դպրոցն ավարտել է 2002 թվականին, իսկ 2007 թվականին իրավագետի որակավորմամբ ավարտել է Արցախի պետական համալսարանի տնտեսաիրավաբանական ֆակուլտետը։ 2007 թվականից աշխատել է Արցախի Հանրապետության դատախազության համակարգում և նշանակվել Մարտակերտի շրջանի դատախազի օգնական-ստաժոր։ 2008-2009 թվականներին զբաղեցրել է Մարտակերտի շրջանի դատախազի օգնականի և նույն դատախազության դատախազի պաշտոնը։ 2009-2011 թվականներին աշխատել է Ստեփանակերտ քաղաքի դատախազության դատախազի պաշտոնում։ 2011-2015 թվականներին զբաղեցրել է գլխավոր դատախազության կոռուպցիոն, սեփականության և տնտեսական գործունեության դեմ ուղղված հանցագործությունների գործերով բաժնի դատախազի, իսկ մինչև 2019 թվականը՝ ավագ դատախազի պաշտոնը։ 2019-2020 թվականներին. աշխատել է գլխավոր դատախազության ավագ դատախազի պաշտոնում։ 2020 թվականի հուլիս ամսից զբաղվել է իրավապաշտպան գործունեությամբ։
2021 թվականի փետրվարի 11-ին Գուրգեն Ներսիսյանը Արցախի Հանրապետության Ազգային Ժողովի որոշմամբ ընտրվել Արցախի Հանրապետության գլխավոր դատախազի պաշտոնում։ 2023 թվականի փետրվարի 23-ին Արցախի Հանրապետության նախագահ Արայիկ Հարությունյան առաջարկել է ստանձնել Արցախի Հանրապետության Պետական նախարար պաշտոնը։
Գուրգեն Ներսիսյանը 2014 թվականից զբաղվում է գիտամանկավարժական գործունեությամբ։ Հեղինակ է հինգ գիտական հոդվածի և մեկ տասնյակից ավելի հրապարակումների։


== Պարգևներ ==
«Մխիթար Գոշ մեդալ» Արցախի Հանրապետության Նախագահի  պարգևատրվել է 2016 թվաականի հոկտեմբերի 13-ին. (ՆՀ-232-Ա հրամանագիր)։
«Իրավակարգի ամրապնդման համար մեդալ» պարգևատրվել է ՀՀ գլխավոր դատախազի 2019 թվականի նոյեմբերի 22-ի հրամանով։


== Ծանոթագրություններ ==
(1854) Սկվորցով

(1854) Սկվորցով (անգլ.՝ Skvortsov), աստերոիդ աստերոիդների հիմնական գոտում։ Հայտնաբերվել է 1968 թվականի հոկտեմբերի 22-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,537263 ա. մ., առավելագույնը մոտենում է 2,1829 ա. մ. հեռավորության վրա և հեռանում 2,8916 ա. մ.։ Արեգակի շուրջ մեկ ամբողջական պտույտ է կատարում 1476,2 երկրային օրվա ընթացքում, իր ուղեծրով շարժվելով միջինում 0,243869 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,9° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1854) Սկվորցով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարականց

Մարականց, գյուղ Արևմտյան Հայաստանում, Վանի վիլայեթի Մոկսի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Սամվել Մարգարյան (ավիատոր)

Անվան այլ կիրառումների համար տե՛ս՝ Սամվել ՄարգարյանՍամվել Սուրենի Մարգարյան (մայիսի 13, 1954(1954-05-13), Երևան, Հայկական ԽՍՀ, ԽՍՀՄ), հայ օդաչու և ավիատոր, ՀՀ պետական գործիչ, ՀՀ Կառավարությանն առընթեր քաղաքացիական ավիացիայի գլխավոր վարչության պետ (2002-2004 թթ.)։


== Կրթություն ==
1970-1975 թթ. - սովորել և ավարտել է Վոլչանսկի քաղաքացիական ավիացիայի թռիչքային ուսումնարանը։
1980-1985 թթ. - սովորել և ավարտել է Կիևի քաղաքացիական ավիացիայի ինժեներների ինստիտուտի մեխանիկական ֆակուլտետը։
2001-2002 թթ. - սովորել և ավարտել է Մոսկվայի Քաղաքացիական ավիացիայի պետական գիտահետազոտական ինստիտուտի ասպիրանտուրան։ 10 գիտական աշխատությունների հեղինակ է։


== Աշխատանքային գործունեություն ==
1975-1981 թթ. - Քաղաքացիական ավիացիայի 113-րդ թռիչքային ջոկատի Ан-2 օդանավի հրամանատար։
1981-1987 թթ. - Քաղաքացիական ավիացիայի 279-րդ թռիչքային ջոկատի Ту-134 օդանավի հրամանատարի երկրորդ օդաչու, Ил-86 օդանավի հրամանատար, ԽՍՀՄ քաղաքացիական ավիացիայի գլխավոր վարչության օդաչու-հրահանգիչ, վարչության թռիչքային աշխատանքների կազմակերպման բաժնի ավագ օդաչու-տեսուչ։
1989-1991 թթ. - ԽՍՀՄ քաղաքացիական ավիացիայի գլխավոր վարչության թռիչքային աշխատանքների վարչության պետի տեղակալ։
1991-1994 թթ. - «Հայկական ավիաուղիներ» ավիաընկերության գլխավոր տնօրեն։
1994-1996 թթ. - «Հայկական ավիաուղիներ» ավիաընկերության գլխավոր ներկայացուցիչ Բուլղարիայում։
1998-2001 թթ. - ՀՀ Կառավարությանն առընթեր ՀՀ Կառավարությանն առընթեր քաղաքացիական ավիացիայի գլխավոր վարչության պետի տեղակալ։
2002-2004 թթ. - ՀՀ Կառավարությանն առընթեր ՀՀ Կառավարությանն առընթեր քաղաքացիական ավիացիայի գլխավոր վարչության պետ։
2004 թ. մայիսի 4-ին ՀՀ վարչապետի որոշմամբ ազատվել է ՀՀ Կառավարությանն առընթեր ՀՀ Կառավարությանն առընթեր քաղաքացիական ավիացիայի գլխավոր վարչության պետի պաշտոնից։


== Պարգևներ և կոչումներ ==
Բնական գիտությունների ռուսաստանյան ակադեմիայի ակադեմիկոս (2002 թ.)։Ամուսնացած է, ունի երեք երեխա։


== Ծանոթագրություններ ==
Նիկոլո-Շանգա

Նիկոլո-Շանգա (ռուս.՝ Николо-Шанга), գյուղ Ռուսաստանի Կոստրոմայի մարզի Շարյինսկի շրջանի կազմում։
Բնակչությունը 2008 թվականին գրանցված տվյալներով կազմում էր 643 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օպարինո

Օպարինո (ռուս.՝ Опарино), քաղաքատիպ ավան Ռուսաստանի Կիրովի մարզի Օպարինսկի շրջանի կազմում։
Բնակչությունը 2010 թվականին գրանցված տվյալներով կազմում էր 4250 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրքի ձուկ

Կրքի ձուկ (անգլ.՝ Passion Fish), 1992 թվականին նկարահանված ամերիկյան գեղարվեստական ֆիլմ, որի գլխավոր դերերում են Մերի ՄակԴոնելը և Էլֆրի Վուդարդը։ 1992 թվականի դեկտեմբերի 9-ին ֆիլմն ի սկզբանե թողարկվել է սահմանափակ վարձույթով, որպեսզի հավակնի «Օսկար» մրցանակի առաջադրմանը։ 1993 թվականի փետրվարին առաջադրումից հետո այն ընդլայնել է վարձույթը և հավաքել է գրեթե 5 մլն դոլլար։


== Սյուժե ==
Պատմության կենտրոնում է գտնվում սերիալների նախկին աստղ Մեյ-Էլիս Կալհեյնը, ով ավտովթարի է ենթարկվել և այժմ կաթվածահար է։ Նա վերադառնում է իր հին և դատարկ տունը, որը գտնվում է Լուիզիանա նահանգում, որտեղ նա խմում է, վիրավորում բոլորին, ով ցանկանում է օգնել իրեն և իր հանդեպ խղճահարություն է առաջացնում։ Նրա կյանքը փոխվում է, երբ նրան խնամելու է գալիս Շանտելը, մի բուժքույր, ով իր կյանքում շատ խնդիրներ ունի։ Նրանց մեջ հոգևոր կապ և ընկերություն է առաջանում, և նրանց կյանքը սկսում է փոխվել։


== Դերերում ==
Մերի ՄակԴոնել` Մեյ-Էլիս Կալհեյն
Էլֆրի Վուդարդ` Շանտել
Դեյվիդ Ստրետեիրն` Րեննի
Անջելա Բասսետտ` Րոնդա


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
«Կրքի ձուկ»(անգլ.) ֆիլմը Internet Movie Database կայքում
«Կրքի ձուկ»(անգլ.) ֆիլմը Rotten Tomatoes կայքում
«Կրքի ձուկ»(անգլ.) ֆիլմը Allmovie կայքում:
Ֆոմպեդրասա

Ֆոմպեդրասա (իսպ․՝ Fompedraza)՝ քաղաք և մունիցիպալիտետ Իսպանիայում։ Մտնում է Վալադոլիդ պրովինցիայի Կաստիլիա և Լեոն ինքնավար համայնքի կազմի մեջ։ Մունիցիպալիտետը գտնվում է Կամպո դե Պենաֆել շրջանի կազմում։ Տարածքը զբաղեցնում է 16,38 կմ²։ Բնակչությունը 138 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 64 կմ։


== Արտաքին հղումներ ==
Պաշտոնական  կայք
Կանոնգիրք հայոց (3148)

Կանոնգիրք հայոց  (3148), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3148 թվի տակ։ Ձեռագիրը գրվել է 17-րդ դարում։ Գրված է թղթի վրա, որն ունի 20,2X14,7 չափս։ Ձեռագիրը կազմված է 188 թերթից։ Գրված է երկսյուն, նոտրգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ, աստառը՝ թուղթ, բոլորագիր, ի Հարանց վարուց։ Հիշատակարաններ հետագայի՝ պահպանակ Ա (ԺԹ դ.), Դ (1839 թ.), Ե (1856,1857, 1861), Բ (1875 թ.), Ա (1894 թ.) :


== Բովանդակություն ==
Գեղագիր


== Ծանոթագրություններ ==
Միխայիլ Բրիժինսկի

Միխայիլ Իվանովիչ Բրիժինսկի (էրզ.՝ Михаил Иванович Брыжинский , հոկտեմբերի 6, 1951(1951-10-06), Նովիե Տուրդակի, Կոչկուրովսկի շրջան, Մորդովական Ինքնավար Խորհրդային Սոցիալիստական Հանրապետություն, ՌԽՖՍՀ, ԽՍՀՄ - դեկտեմբերի 22, 2020(2020-12-22)), խորհրդային մորդովացի բանաստեղծ, ԽՍՀՄ Գրողների միության անդամ (1990), Մորդովիայի Հանրապետության ժողովրդական գրող։


== Կենսագրություն ==
Ծնվել է ուսուցիչներ Իվան Սերգեևիչ Բրիժինսկու և  Նադեժդա Անդրեևնա Ֆատկինի ընտանիքում։ Ավարտել է Նովոտուրդակովսկի միջնակարգ դպրոցը և Մորդովական մանկավարժական ինստիտուտի բանասիրության ֆակուլտետը։ Բանակում ծառայելուց հետո` 1977 թվականին, աշխատանքի է անցել հայրենի գյուղում` որպես մայրենի լեզվի և գրականության ուսուցիչ։
Իր առաջին վիպակը` «Պոլովտ»-ը («Ահազանգ»), որը նվիրված էր մոնղոլ թաթարների լծի դեմ ռուսների և մորդովների մղած պայքարին, լույս է տեսել 1983 թվականին։ 1986 թվականին նա ռուսերեն հրատարակում է «Հանուն իրենց եղբայրների» վիպակը, որտեղ պատմում է Ստեպան Ռազինի ապստամբության և Ալյոնա Արզամասկայայի կյանքի մասին, 1988 թվականին լույս է տեսնում «Խոնարհվիր ակոսին» վեպը, որը պատմում է գյուղական կյանքի մասին։ 1991 թվականին մորդովերեն հրատարակում է «Эрямодо надобия» («Դեղորայք կյանքից»), պատմվածքների ժողովածուն, որտեղ ընդգրկված են երեք պատմվածք, «Զակու- ուն» տրիպտիխը և «Пингень гайть» («Դարաշրջանների ղողանջը») էսսեն, որը լույս է տեսել 2004 թվականին։  Էսսեում Բրիժինսկին պատմում է մորդովական ժողովրդի ծագման մասին, գիտական տեսանկյունից հիմնավորելով և գիտական ապացույցներով  ամրապնդելով այն։ 2008 թվականին նա հրատարակում է «Кирдажт» («Հասակակիցներ») ազգագրական վիպակը, որտեղ գեղարվեստական ձևով ներկայացնում է մորդովական ժողովրդի պատմությունը և պատանուց տղամարդու  ձեռնադրման ծեսի արարողոոթյունը, ցուցադրում է մարդու բնավորության և աշխարհայացքի ձևավորման հանգամանքները, շրջակա միջավայրի գոյության պայմաններին ամբողջական հարմարվողականության շրջանում։ Բրիժինսկին հայտնի է նաև որպես «Ռուս-էրզյան դպրոցական բառարանի» (2015) հեղինակ, ինչպես նաև կնոջ Նադեժդա Նիկիֆորովնայի հետ հրատարակած մորդովական գրականության քրեստոմատիայի դասագրքի հեղինակ։
1990 թվականից ԽՍՀՄ Գրողների միության անդամ է։
ՌՍՖՍՀ ընդհանուր կրթության պատվավոր աշխատող է։ Մորդովիայի հանրապետության պետական մրցանակի դափնեկիր է (2004): Մորդովիայի հանրապետության ժողովրդական գրող (2014):


== Ծանոթագրություններ ==


== Արտաքին հղումներ ==
Библиотека мордовской литературы. Михаил Иванович Брыжинский(ռուս.)
Ճապոնիայի բանկի փողի թանգարան

Ճապոնիայի բանկի փողի թանգարան (ճապ.՝ 日本銀行金融研究所貨幣博物館 Nihonginkō-kin'yū-kenkyūjo-kahei-hakubutsukan), դրամագիտական թանգարան, որը պատմում է Ճապոնիայի դրամական շրջանառության պատմության մասին։ Թանգարանը գտնվում է Ճապոնիայի կենտրոնական բանկի շենքում (Տոկիո)։ Թանգարանի լրիվ անունն է` «Ճապոնիայի բանկի դրամա-կրեդիտային և տնտեսական հետազոտությունների ինստիտուտի թանգարան»։


== Պատմություն ==
1982 թվականին Ճապոնիայի բանկը նշում էր իր 100-ամյակը։ Ի նշանավորումն այդ իրադարձության թանգարան ստեղծելու որոշում ընդունվեց։ Հասարակության համար թանգարանի դռները բացվեցին 1985 թվականի նոյեմբերին։


== Էքսպոզիցիա ==
Թանգարանն իր տրամադրության տակ ունի Արևելյան Ասիայի երկրների դրամագիտական լայն հավաքածուներ։ Դա ավելի քան 200000 տեսակի թղթադրամներ և մետաղադրամներ են, որոնք պատմում են Ճապոնիայի դրամական շրջանառության պատմության, դրանց արտադրության տեխնոլոգիաների և օգտագործման մշակույթի մասին։ Մի առանձին ստենդ նվիրված է կեղծ փողերի տեխնիկային։
Բացի Ճապոնիայի փողերի պատմությունը ներկայացնող ցուցանմուշներից, թանգարանում կան նաև արտասահմանյան դրամական միավորների հավաքածուներ, մասնավորապես Չինաստանի և Նոր Զելանդիայի դրամներ։
2002 թվականին Ճապոնիայի բանկը իր հնագույն ոսկե և արծաթե մետաղադրամները տեղափոխեց թանգարանային ֆոնդին։
2010 թվականին թանգարանում բացվեց այսպես կոչված «Էդոյի շրջանի» (1603-1867) և «Մեյդզի շրջանի» (1868-1912) դրամապանակների մշտական էքսպոզիցիան։

		
		
		


== Տեղեկություն այցելուների համար ==
Աշխատանքի ժամերը` 9:30 - 16:30 (16:00-ից հետո մուտքը փակ է)։
Փակ է երկուշաբթի օրերին, երբեմն այլ օրերի։
Մուտքն անվճար է։


== Ծանոթագրություններ ==


== Արտաքին հղումներ ==
История музея
Музей денег Японии при Центральном банке Японии
Музеи денег: Что посмотреть в банках Азии и Океании
(6635) Զուբեր

(6635) Զուբեր (անգլ.՝ Zuber), աստերոիդ աստերոիդների գոտի ներքին մասում։ Հայտնաբերվել է 1987 թվականի սեպտեմբերի 26-ին Կարոլին Շումեյկերի և Յուջին Շումեյկերի կողմից Պալոմարում։
Միջին հեռավորությունը Արեգակից կազմում է 1,890021 ա. մ., առավելագույնը մոտենում է 1,6821 ա. մ. հեռավորության վրա և հեռանում 2,098 ա. մ.։ Արեգակի շուրջ մեկ ամբողջական պտույտ է կատարում 949,07 երկրային օրվա ընթացքում, իր ուղեծրով շարժվելով միջինում 0,379319 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,24° անկյուն։
Զուբեր աստերոիդը պատկանում է Հունգարիայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 1,78 - 2,00 ա. մ. միջակայքում ընկած մեծ կիսաառանցքներով, ունեն 16-34° ուղեծրի թեքում և ոչ ավելին քան 0,18 էքսցենտրիսիտետ։ Հունգարիայի աստերոիդների ընտանիքը ունի միանգամից երկու մոլորակների հետ ուղեծրային ռեզոնանս՝ Մարսի հետ 3:2 և Յուպիտերի հետ 9:2։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6635) Զուբեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սբհի

Սբհի, գյուղ Արևմտյան Հայաստանում, Բիթլիսի վիլայեթի Խարզանի գավառակում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Չինական գեղանկարչություն

Չինական գեղանկարչությունը Չինական մշակույթի կերպարվեստի ճյուղ է՝ ստեղծված Չինաստանում կամ չինացի արվեստագետների կողմից՝ արտասահմանում։ Ժամանակային առումով այն ձգում է Չինաստանի ամբողջ պատմությամբ, սկսած վաղնջական ժամանակներից։ Դեռևս ՔԱ 1500 թ.-ից պահպանվել են առանձին արվեստագետների անուններ։ Ի տարբերություն արևմտյան գեղանկարչության՝ չինական գեղանկարչությունը ավանդաբար արվեստագետի «եսը» ստորադասում է՝ այն դպրոցի ավանդույթներին, որին պատկանում է։


== Պատկերասրահ ==


== Աղբյուրներ ==
Ազնիվ Պետրոսյան

Պետրոսյան Ազնիվ Պետրոսի (հունվարի 8, 1903(1903-01-08), Վան, Վանի վիլայեթ, Օսմանյան կայսրություն - դեկտեմբերի 27, 1971(1971-12-27), Երևան, Հայկական ԽՍՀ, ԽՍՀՄ), հայ խորհրդային կենսաբան։ ՀԽՍՀ-ում մանրէաբանության հիմնադիրներից։ Կենսաբանական գիտությունների դոկտոր (1957), պրոֆեսոր (1958), ՀԽՍՀ գիտության վաստակավոր գործիչ (1965)։ ԽՄԿԿ անդամ 1942 թվականից։


== Կենսագրություն ==
Ավարտել է Երևանի համալսարանի գյուղատնտեսության ֆակուլտետը (1925)։ 1923 թվականից աշխատել է համալսարանի կենտրոնական գիտահետազոտական լաբորատորիայում, որի հիման վրա 1944 թվականին կազմակերպվեց ՀԽՍՀ ԳԱ երկրագործության ինստիտուտը։ Այնուհետև (1950-1971) ղեկավարել է ՀԽՍՀ ԳԱ մանրէաբանության ինստիտուտի մթնոլորտի ազոտի կենսաբանական ֆիքսման լաբորատորիան։ 1932-1952 թվականներին դասախոսել է Երևանի համալսարանում և Հայկական գյուղատնտեսական ինստիտուտում։
Գիտական աշխատանքները վերաբերում են ՀԽՍՀ հողերի մանրէաբանական հետազոտություններին, հողի կառուցվածքի բարելավման, պալարաբակտերիաների էկոլոգիական, կենսաբանական, ֆիզիոլոգիական և այլ առանձնահատկությունների ուսումնասիրության, հողերի միկրոֆլորայի և միկրոկենսաբանական պրոցեսների ինտենսիվության վրա պարարտանյութերի ունեցած ազդեցության հարցերին։ Պարգևատրվել է Լենինի շքանշանով։


== Երկեր ==
Բակտերիալ պարարտանյութերը և նրանց կիրառումը, Երևան, 1942 (համահեղինակ)
Մեծ քսանյակի Համբուրգի գագաթնաժողով

Մեծ քսանյակի Համբուրգի գագաթնաժողով (անգլ.՝ G20 Hamburg summit), Մեծ քսանյակի հերթական գագաթնաժողովը, որը տեղի է ունեցել 2017 թվականի հուլիսի 7-8  Գերմանիայի Համբուրգ։


== Գագաթնաժողովի մասնակից առաջնորդները ==

		
		
		
		
		
		
		
		
		
		
		
		
		
		
		
		
		
		


=== Հրավիրված առաջնորդներ ===

		
		
		
		
		
		
		


== Ծանոթագրություններ ==


== Արտաքին հղումներ ==
Գագաթնաժողովի պաշտոնական կայք էջ Archived 2017-01-28 at the Wayback Machine.
Ռուգայիի շրջան

Ռուգայիի շրջան (լատիշ․՝ Rugāju novads; լատգ․՝ Ruguoju nūvods), վարչատարածքային միավոր Լատվիայի արևելքում, գտնվում է պատմական Լատգալիայի մարզում։ Երկրամասը բաղկացած է երկու շրջաններից և երկրամասի եզրին է գտնվում Ռուգայա կենտրոնը։
Սահմանակից է Մադոնայի, Բալվիի և Լուբանայի շրջաններին։
Տարածաշրջանը կազմավորվել է 2009 թվականի հուլիսի 1-ին Լատվիայի Բալվիի շրջանի վարչական բարեփոխումների ավարտից հետո։


== Բնակչություն ==
2015 թվականի հունվարի 1-ի տվյալներով երկրամասում բնակչությունը կազմել է 2266 մարդ , իսկ 2010 թվականի հունվարի 1-ի դրությամբ բնակչությունը կազմել էր 2652 մարդ ։ Տարածքի մակերեսը կազմում է 512 կմ² ։


=== Ազգային կազմ ===
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝ 


== Տարածքային բաժանում ==
Լազդւկալնայի շրջան (լատիշ․՝ Lazdukalna pagasts, կենտրոնը՝ Բենիսլավա)
Ռուգայիի շրջան (լատիշ․՝ Rugāju pagasts, կենտրոնը՝ Ռուգայա)


== Ծանոթագրություններ ==


== Արտաքին հղումներ ==
Ռուգայիի շրջանի պաշտոնական կայք(լատիշերեն)
Պուիլորան

Պուիլորան (ֆր.՝ Puilaurens), համայնք Ֆրանսիայի Օկսիտանիա մարզի Օդ գավառում։
Բնակչությունը 2007 թվականի դրությամբ կազմում է 259 մարդ, բնակչության խտությունը` 7.76 մարդ/կմ²։ Բնակավայրը զբաղեցնում է 33.38 կմ² տարածք։


== Աշխարհագրություն ==
Գտնվում է Փարիզ քաղաքից 680 կմ հարավ, Մոնպելիե քաղաքից` 160 կմ հարավ-արևմուտք, Կարկասոն քաղաքից` 45 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 154 աշխատունակ (15-64 տարեկան)  բնակիչ, որոնցից ակտիվ էին 111-ը, իսկ ոչ ակտիվները` 43։ Ակտիվության ցուցանիշը կազմում է 72,1 %։ 111 աշխատունակ մարդկանցից աշխատել է 84 անձ (46 տղամարդ և 38 կին)։ Գործազուրկ են եղել 27 անձ (14 տղամարդ և 13 կին)։ 43 անաշխատունակներից 6-ը եղել են աշակերտներ կամ ուսանողներ, 19-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սանտու Անտոնիու դի Գոյաս

Սանտու Անտոնիու դի Գոյաս (պորտ.՝ Santo Antônio de Goiás), համայնք Բրազիլիայում՝ Գոյաս նահանգի կազմում։ Մունիցիպալիտետ, Գոյաս նահանգի կենտրոնական մասում։ Մտնում է Գոյանիյա գավառի կազմի մեջ։ Բնակչությունը կազմում է 3932 մարդ՝ 2006 թվականի տվյալներով։ Գրավում է 132,803 կմ2 տարածք։ Բնակչության խտությունը՝ 29,6 մարդ/կմ²։


== Պատմություն ==
Քաղաքը հիմնադրվել է 1993 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 16.063.749,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 4.521,18 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,749 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման արևադարձային է։


== Արտաքին հղումներ ==
Տեղեկություններ Սանտու Անտոնիու դի Գոյասի մասին
Սարամա

Սարամա (հուն․՝ Σαραμά), լքված գյուղ Կիպրոսի Հանրապետության Պաֆոսի շրջանում։ Տեղակայված է Լիսոս քաղաքից 7 կմ դեպի հարավ։ Գյուղը նաև հնագիտական պեղումների վայր է։ Գյուղում հայտնաբերվել են հնագույն գործիքներ, որոնք ցուցադրվում են Պաֆոսի թանգարանում։ Գյուղը նախկինում եղել է թուրք կիպրացիներով բնակեցված գյուղ, և ավերվել է երկրաշարժից։


== Բնակչություն ==
Ըստ 2001 թվականի տվյալների գյուղի լքված է։


== Ժողովրդագրություն ==


== Ծանոթագրություններ ==
Ուսլու

Ուսլու, գյուղ Արևմտյան Հայաստանում, Խարբերդի վիլայեթի Խարբերդի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ֆազլյան

Ֆազլյան, հայկական ազգանուն։


== Ազգանունը կրողներ ==
Պերճ Հայկի Ֆազլյան (1926-2016), դերասան, ռեժիսոր։


== Ծանոթագրություններ ==
Սուրբ Աստվածածին եկեղեցի (Առատաշեն)

Անվան այլ կիրառումների համար տե՛ս՝ Սուրբ Աստվածածին եկեղեցի (այլ կիրառումներ)Սուրբ Աստվածածին եկեղեցի, Հայ Առաքելական Սուրբ Եկեղեցի, գտնվում է Հայաստանի Արմավիրի մարզում, Վաղարշապատի շրջանի Առատաշեն գյուղում, կառուցվել է 21-րդ դարում։ 
Առատաշեն գյուղի Սուրբ Աստվածածին եկեղեցիու կառուցման սկիզբ եղել է 2012 թվականին, բարերար Արամ Պողոսյանի աջակցությամբ։ 
Վեհափառ Հայրապետի սրբատառ կոնդակովվ Արամ Պողոսյան պարգևատրվել է «Սուրբ Ներսես Շնորհալի» շքանշանով։
Սուրբ Աստվածածին եկեղեցին բազիլիկ տիպի կառույց է, կառուցվել է տուֆ տեսակի քարից, ունի նաև զանգակատուն։  
Եկեղեցու ճարտարապետն է Սամվել Հակոբյանը, նրա օգնականն է՝  Վարդան Պողոսյանը իսկ քանդակագործն է  Աշոտ Ներսիսյանը։ 
2015 թվականի հունիսի 19-ին եկեղեցին օծվել է Արմավիրի թեմի Առաջնորդ գերաշնորհ Տեր Սիոն եպիսկոպոս Ադամյանի ձեռամբ և Հայոց բանակի հոգևոր Առաջնորդ Տեր Վրթանես եպիսկոպոս Աբրահամյանի ու Արմավիրի թեմի հոգևորական դասի մասնակցությամբ։
Եկեղեցու ներկայումս գործում է իսկ հոգևոր հովիվն է`  Տ. Ներսես քհն. Ռուշանյանը


== Արտաքին հղումներ ==
Էջը Արմավիրի մարզպետարանի կայքում(չաշխատող հղում)
Համայնքի ղեկավարի Էջը Արմավիրի մարզպետարանի կայքում(չաշխատող հղում)
Արմավիրի մարզի եկեղեցիների և վանքերի ցանկ


== Ծանոթագրություններ ==
Սխինուսա

Սխինուսա (հուն․՝ Σχοινούσα), Հունաստանին պատկանող կղզի Եգեյան ծովում՝ Կիկլադյան կղզեախմբում։
2011 թվականի վարչատարածքային բաժանման վերաբերյալ բարեփոխումներից հետո կղզին մտնում է Նաքսոս և Փոքր Կիկլադյան կղզիներ տարածաշրջանային միավորի կամ նոմոսի կազմի մեջ։
Ըստ 2011 թվականի մարդահամարի տվյալների՝ Սխինուսա կղզու բնակչությունը կազմում է 256 մարդ։


== Աշխարհագրություն ==
Սխինուսա կղզին գտնվում է Հունաստանի հարավ-արևելքում՝ Եգեյան ծովում՝ Կիկլադյան կղզեախմբում։ Այն գտնվում է Նաքսոս կղզուց դեպի հարավ՝ Փոքր Կիկլադյան կղզիների կազմում։
Համարվում է չորրորդ և ըստ բնակչության՝ երկրորդ խոշորագույն կղզին Փոքր Կիկլադներում։ Կղզու տարածքում կան երեք հիմնական բնակավայրեր։ Խորան Սխինուսա կղզու մայրաքաղաքն է, Մերսինին՝ անդրծովյան նավահանգիստը, իսկ Մեսարիան միջին մեծության քաղաք է։
Կղզու տնտեսության գլխավոր ճյուղերն են զբոսաշրջությունն ու ձկնորսությունը։


== Պատմություն ==
Կղզու անվանման ծագումն անհայտ է։ Ենթադրվում է, որ այս անունը գալիս է Վենետիկի հանրապետության տիրապետության շրջանից և կոչված է ի պատիվ վենետիկյան ազնվական Սխինոզայի։
Սխինուսա կղզին բնակեցված է եղել դեռևս հնագույն ժամանակերից։ Այդ մասին վկայում են Սխինուսայում հայտնաբերված հնագիտական գտածոները՝ ի դեմս հին հունական և հռոմեական ավերակների։
Ավերակների թվում են բյուզանդակա եկեղեցիենրի և միջնադարյան ամրոցների մնացորդները։ Տարբեր ժամանակներում կղզին պատկանել է Հին Հունաստանին, Հռոմեական կայսրությանը, Բյուզանդիային, Օսմանյան կայսրությանը, Վենետիկի հանրապետությանը, Հունաստանի թագավորությանը, իսկ ներկայումս՝ Հունաստանի Հանրապետությանը։
Կղզում նկատվում է Կիկլադյան քաղաքակրթության ազդեցությունը։


== Բնակչություն ==
Ըստ 2011 թվականի մարդահամարի տվյալների՝ կղզու բնակչությունը կազմում է 256 մարդ։ Կղզու բնակիչները հույներն են, որոնք խոսում են հունարենով։
Բնակչությունը դավանում է քրիստոնեություն՝ հույն ուղղափառություն։ 2001 թվականից ի վեր Սխինուսայի բնակչությունը աճի միտում ունի։


== Տե՛ս նաև ==
Սանտորինի
Զբոսաշրջությունը Հունաստանում


== Ծանոթագրություններ ==
Քի (Երզնկայի գավառ)

Անվան այլ կիրառումների համար տե՛ս՝ Քի (այլ կիրառումներ)Քի, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից հարավ-արևմուտք, Մնձուր լեռան ստորոտում։


== Աշխարհագրություն ==
Գյուղը տեղակայված էր ընդարձակ և ծառազարդ զառիթափի վրա։


== Բնակչություն ==
XX դարի սկզբին ուներ 200 տուն բնակիչ։


== Տնտեսություն ==
Բնակչության հիմնական զբաղմունքը բանջարանաբոստանային կուլտուրաների և տարատեսակ պտուղների մշակությունն էր, որից աչքի էր ընկնում ծիրանը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սլոբոդկա-Սկիպչանսկայա

Սլոբոդկա-Սկիպչանսկայա (ուկրաիներեն՝ Слобідка-Скипчанська), գյուղ Ուկրաինայի Խմելնիցկիի մարզի Չեմերովեցի շրջանում։
2001 թվականի տվյալներով Սլոբոդկա-Սկիպչանսկայա գյուղում բնակվում էր 266 մարդ։ Բնակավայրը զբաղեցնում է 1,45 կմ² տարածք։ Բնակչության խտությունը կազմում էր 183,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուրբ Ներսես Շնորհալի եկեղեցի (Մոնտեվիդեո)

Սուրբ Ներսես Շնորհալի եկեղեցի, հայ առաքելական եկեղեցի Մոնտեվիդեո քաղաքում, Ուրուգվայ։
Այս տաճարը, նվիրված կաթողիկոս Սուրբ Ներսես Շնորհալուն, պատկանում է Ուրուգվայի հայկական Առաքելական եկեղեցու թեմին Ներկայիս ղեկավարը արքեպիսկոպոս Հակոբ Գլնջյանն է։ Եկեղեցու ճարտարապետն է Ռաֆայել Իսրայելյանը։


== Ծանոթագրություններ ==


== Արտաքին հղումներ ==
Սուրբ Ներսես Շնորհալի եկեղեցի, Մոնտևիդեո (Իսպաներեն)
Սակի (այլ կիրառումներ)

Սակի, կարող է վերաբերել՝

Սակի - գյուղ Ռուսաստանի Սմոլենսկի մարզի Դեմիդովսկի շրջանի կազմում
Սակի - գյուղ Էստոնիայի Վիրումաա նահանգի Ռիուգե շրջանում
Սակի - քաղաք Ուկրաինայի Ղրիմի Ինքնավար Հանրապետության Սակիի քաղաքային խորհուրդում
Latata

Latata (ոճավորվում է` LATATA), հարավկորեական (G)I-DLE գըրլ բենդի դեբյուտային սինգլը նրանց դեբյուտային` «I Am» մինի ալբոմի համար։ Թողարկվել է 2018 թվականի մայիսի 2-ին CUBE Entertainment լեյբլում և տարածվել է Kakao M-ի կողմից։ Երգը գրել է խմբի անդամ Սոյոնը, իսկ պրոդյուսերավորել են Սոյոնը և Big Sancho-ն։ Երաժշտական տեսահոլովակը թողարկվել է նույն օրը։ (G)I-DLE-ի առաջին հաղթանակն այս երգով եղել է 2018 թվականի մայիսի 22-ին SBS MTV երաժշտական շոուի ժամանակ, իսկ երկրորդ հաղթանակը M Countdown-ի ժամանակ։
Երգի ճապոներեն տարբերակը թողարկվել է 2019 թվականի հուլիսի 31-ին նրանց դեբյուտային` «LATATA» մինի ալբոմի հետ միասին։ Հուլիսի 12-ին թողարկվել է ճապոներեն տարբերակի երաժշտական տեսահոլովակը։


== Առևտրային հաջողություն ==
Առաջին շաբաթվա ընթացքում «Latata»-ն չի կարողացել մտնել Gaon Digital Chart, սակայն այն ընդգրկվել է Download Chart-ում 68-րդ հորիզոնականով, իսկ հաջորդ շաբաթվա ընթացքում հասել է 8-րդ հորիզոնական։ Երկրորդ շաբաթում այն 35-րդ հորիզոնականով դեբյուտ է կատարել Gaon թվային չարթում, իսկ երկու շաբաթ անց հասել է 16-րդ հորիզոնական։ Այն նաև 66-րդ հորիզոնականով ընդգրկվել է Streaming Chart-ում, իսկ հաջորդ շաբաթ հասել է 23-րդ հորիզոնական։ Երգը ընգրկվել է Gaon սոցիալական չարթում 4-րդ հորիզոնականով, իսկ հաջորդ շաբաթ բարձրացել է մինչև 3-րդ հորիզոնական։
Ամերիկյան Billboard World Digital Songs չարթում այն ընգրկվել է 11-րդ հորիզոնականով, իսկ հաջորդ շաբաթ հասել է 4-րդ հորիզոնական` վաճառվելով 1000 օրինակ։ Ըստ 2018 թվականի օգոստոսի տվյալների, ԱՄՆ-ում երգը վաճառվել է 3000 օրինակով։
2018 թվականի թոփ 100 երգերի ցանկում «Latata»-ն զբաղեցնում է 37-րդ հորիզոնականը։
Փետրվարի 3-ին ՅուԹյուբյան 1theK-ալիքում բեռնված «Latata» երգի երաժշտական տեսահոլովակը հատել է 100 միլիոն դիտումների սահմանը։ 2020 թվականի ապրիլի տվյալներով տեսահոլովակի դիտումների քանակը 139 միլիոն է։


== Չարթեր ==


== Ծանոթագրություններ ==
Մամիշլո

Մամիշլո (վրաց.՝ მამიშლო), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1100 մետր բարձրության վրա։ Շրջկենտրոն Դմանիսից հեռու է 10 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 332 մարդ։


== Ծանոթագրություններ ==
Արքաթի

Արքաթի, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրումից 16-17 կմ հեռավորության վրա։


== Պատմություն ==
Թուրքերի ձեռքով ավերվել ու ամայացել է Մեծ եղեռնի ժամանակ։


== Բնակչություն ==
1914 թվականին ուներ 30 տուն հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։
Արքաթի տեղական ճանապարհով կապված էր Էրզրում քաղաքի հետ։


== Պատմամշակութային կառույցներ ==
Արքաթին ուներ եկեղեցի։


== Կրթություն ==
Գյուղում գործում էր դպրոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Շանհայի օտար լեզուների համալսարան

Շանհայի օտար լեզուների համալսարան (չինարեն ավանդ. 上海外國語大學, հեշտ. 上海外国语大学 , պինին: Shànghǎi Wàiguóyǔ Dàxué), համալսարան Շանհայում։ Հիմնականում մասնագիտացած է օտար լեզուների դասավանդման և միջազգային կրթության մեջ։ Հիմնադրվել է 1949 թվականի դեկտեմբերին՝ Չինաստանի Ժողովրդական Հանրապետության կազմավորումից քիչ անց։ Անցած 60 տարիների ընթացում Ռուսաց լեզվի ինստիտուտից վերածվել է բազմապրոֆիլ համալսարանի։ Ներառված է Նախագիծ 211-ում։
Շանհայի օտար լեզուների համալսարանը իր պատմական մասնագիտացման հետևանքով Չինաստանի մյուս բուհերի համեմատ ամենից շատ արտասահմանցի ուսանողներ ունի։ Այս համալսարանում մեծ թիվ են կազմում ռուսալեզու ուսանողները Ռուսաստանից, Ղազախստանից, և ԱՊՀ այլ երկրներից։


== Համալսարանի կառուցվածք ==
Շանհայի օտար լեզուների համալսարանը բաղկացած է 20 ֆակուլտետից, որոնցում կազմավորված է բակալավրիատի 39 մասնագիտություն և մագիստրոսական 46 ծրագիր։ Համալսարանում գիտական աշխատանքն իրականացվում է 5 հետազոտական ինստիտուտների շրջանակներում։


=== Չինարեն լեզվով բակալավրիատի մասնագիտությունների ցանկ ===

Չինարեն (չինարեն-անգլերեն ուղղություն)
Հաշվապահական գործ
Գովազդային գործ
Արաբերեն
Ռադիոհաղորդման և հեռուստատեսության նորություններ
Գործնական վարչարարություն (չինարեն)
Առևտրական ձեռնարկությունների կառավարում
Չինարեն (Գործնական)
Չինարեն (Չինական մշակույթ)
Չինարեն (չինարեն-ճապոներեն, չինարեն-կորեերեն, չինարեն-անգլերեն լեզուների թարգմանություն)
Նիդեռլանդերեն
Կրթական տեխնոլոգիաներ
Անգլերեն
Անգլերեն (մանկավարժական ուղղություն)
Ֆինանսական գործ
Ֆրանսերեն
Գերմաներեն
Հունարեն
Եբրայերեն
Ինդոնեզերեն
Տեղեկատվական կառավարում և տեղեկատվական համակարգեր
Միջազգային բիզնես և առևտուր
Միջազգային լրագրություն
Միջազգային քաղաքականություն
Իտալերեն
Ճապոներեն
Կորեերեն
Իրավագիտություն
Պարսկերեն
Պորտուգալերեն
Հասարակական հարաբերություններ
Ռուսաց լեզու
Իսպաներեն
Շվեդերեն
Տայերեն
Թարգմանություն
Ուկրաիներեն լեզու և գրականություն
Վիետնամերեն
Գործնական անգլերեն


=== Կամպուսներ ===
Շանհայի օտար լեզուների համալսարանը երկու կամպուս ունի՝ Շանհայի կենտրոնական մասում գտնվող Խունկոու շրջանում (16,9 հա), և Շանհայի ծայրամասում գտնվող Սունցզյան շրջանում (53,3 հա)։


== Հայտնի շրջանավարտներ ==
Յան Ցզեչի - Չինաստանի Ժողովրդական Հանրապետության արտաքին գործերի 10-րդ նախարարը
Ջոան Չուն Չեն - ամերիկյան դերասանուհի
Վան Եպին - Չինաստանի Ժողովրդական Հանրապետության հինգերորդ նախագահ Ցզյան Ցզեմինի կինը


== Ծանոթագրություններ ==


== Արտաքին հղումներ ==
Համալսարանի պաշտոնական կայքը
Համալսարանի քարտը
Նեմուխինյան երաժիշտներ

Նեմուխինյան երաժիշտներ (ռուս.՝ Немухинские музыканты), խորհրդային տիկնիկային մուլտֆիլմ` նկարված 1973 թվականին, որը ստեղծվել է «Սոյուզմուլտֆիլմ» ստուդիայում, ռեժիսիոր Վադիմ Կուրչևսկու կողմից, ըստ Վենիամին Կավերինի միանուն հեքիաթի մոտիվների։


== Սյուժե ==
Նեմուխին քաղաքում կար նկարչության և երաժշտության դպրոց, որտեղ սովորում էին տաղանդավոր աղջիկներ և տղաներ։ Այտեղ դասավանդում էր երաժշտության երիտասարդ ուսուցչուին՝ Վարվառա Անդրեևնան։ Մի անգամ նրա աշակերտուհի Տանյան և նրա ընկեր Պետյան տեսնում են, թե ինչպես են ուսուցչուհու պատուհանից ներս մտնում ամպի մի կապույտ կտոր, կանաչ անբաժան թութակները, սև բաճկոն, դեղին պաստառ, կարմիր կրակմարիչ։ Պարզվում է, որ Վարվառա Անդրեևնան լսում է գույների ձայնը, և դա նրա նվագախումբն է։ Որպեսզի ուսուցչուհին իր գունավոր նվագախմբի հետ կարողանա մասնակցի Ամանորյա երեկոյին, Պետկան ուղևորվում է Մաքուր օդի սիրահարների ավան և ամեն ինչ պատմում է դարբին Իվան Գիլդերբանտին։ Դարբինը կարողանւմ էր ստեղծել հրաշքներ և նվագախմբի համար գույնզգույն ձայներ է կռում։ Ամանորյա համերգին Նեմուխինի բնակիչները կարողանում են տեսնել և լսել գունավոր երաժշտություն, իսկ դարբինը Վարվառա Անդրեևնային ծաղկեփունջ է նվիրում, որն ինքն իր ձեռքով էր քաղել։


== Հեղինակներ ==
Ռեժիսոր՝ Վադիմ Կուրչևվսկի
Սցենարի հեղինակ՝ Վենիամին Կավերին
Բեմադրող նկարիչներ՝ Թեոդոր Տեժիկ, Ի. Դոբրոնիցկայա
Օպերատոր՝ Ալեքսանդր Ժուկովսկի
Կոմպոզիտոր՝ Միխայիլ Մեերովիչ
Հնչյունային օպերատոր՝ Վլադիմիր Կուտուզով
Մուլտիպլիկատորներ՝ Նատալյա Դաբիժա, Իոսիֆ Դոուկշա, Օլգա Պանոկինա, Վյաչեսլավ Շիլոբրեև
Տիկնիկները և դեկորացիաները պատրաստել են՝ Պավել Գուսև, Գալինա Ֆիլիպովա, Վլադիմիր Աբակումով, Պավել Լեսին, Սվետլանա Զնամենսկայա, Ալեքսանդր Գորբաչով, Լիլիանա Լյուտինսկայա, Սեմյոն Էտլիս, Մարինա Չեսնոկովա, Վլադիմիր Ալիսով` Ռոման Գուրովի գլխավորությամբ
Մոնտաժոր՝ Նադեժդա Տրեշչյովա
Խմբագիր՝ Ռաիսա Ֆրիչինսկայա
Մուլտֆիլմի տնօրեն՝ Նատան Բիտման
Հեղինակները ներկայացված են ըստ մուլտֆիլմի լուսագրերի։


== Քննադատների արձագանք ==


== Ծանոթագրություններ ==


== Գրականություն ==
Каверин Вениамин Ночной сторож, или Семь занимательных историй, рассказанных в городе Немухине. — Детская литература, 2017. — 303 с. — ISBN 978-5-08-005658-1 Содержание: Городок Немухин, Сын стекольщика, Немухинские музыканты, Лёгкие шаги, Сильвант, Много хороших людей и один завистник, Песочные часы, Летающий мальчик.


== Արտաքին հղումներ ==
«Նեմուխինյան երաժիշտներ» մուլտֆիլմը «Անիմատոր.ռու» կայքում
Վադիմ Կւորչևսի, Հայրենական կինոյի հնարագիտարան
Նոդիկո Թաթիշվիլի

Նոդիկո Թաթիշվիլի, վրացի երգիչ, ով 2013 թվականի մայսին Waterfall երգով, Սոփո Գելովանիի հետ ներկայացրել է Վրաստանը Եվրատեսիլ 2013 երգի մրցույթում. եզրափակիչ փուլում զբաղեցրել են 15-րդ հորիզոնականը։


== Ծանոթագրություններ ==
Հյուրանոց

Անվան այլ կիրառումների համար տե՛ս՝ Հյուրանոց (այլ կիրառումներ)
Հյուրանոց, կարճաժամկետ հիմունքներով վճարի դիմաց գիշերակաց տրամադրող հաստատություն։ Ծառայությունների տրամադրումը կարող է տատանվել փոքր սենյակներից մինչև ավելի մեծ բարձրորակ մահճակալներով, հագուստի պահարաններով, օդափոխիչներով, խոհանոցային պարագաներով, հարմարավետ բազմոցներով, հեռուստացույցներով սենյակներով։ Ավելի մեծ, թանկ հյուրանոցները նաև տրամադրում են լրացուցիչ ծառայություններ, ինչպիսիք են լողավազանը, բիզնես կենտրոնը (համակարգիչներով, տպիչներով և գրասենյակային պարագաներով), երեխաների զբաղմունքի կենտրոններով, թենիսի կամ բասկետբոլի դահլիճներով, ռեստորաններով, սպա և հասարակական ծառայությունների վայրերով։ Հյուրանոցների համարները սովորաբար համարակալվում են, ինչը թույլ է տալի հյուրերին արագ գտնել իրենց սենյակը։ Որոշ բուտիկներ և մասնագիտացված հյուրանոցներ ունեն հատուկ ձևավորված սենյակներ։ Որոշ հյուրանոցներում սնունդը համարվում է ծառայության անբաժանելի մասը։ Միացյալ Թագավորությունում օրենքով նախատեսված է ապահովել հյուրերին սննունդով և ըմպելիքով որոշակի ժամերին։ Ճապոնիայում կապսուլային հյուրանոցները նախատեսված են միայն քնելու համար և ունեն միայն ննջասենյակներ։

Հյուրանոցային գործառնությունը շատ տարբեր է իր չափսերով, գործառույթներով և գներով։ Շատ հյուրանոցներ ունեն ծառայությունների մատուցման ստանդարդներ և դասակարգվում են ըստ հյուրանոցների տեսակների։ Բարձրորակ հյուրանոցների ծառայությունների մեջ մտնում են բարեհամբյուր անձնակազմ, բնակության ամբողջական ծառայություններ, բարձրակարգ ռեստորաններ


== Պատմություն ==
Անցորդների գիշերակացի ծառայություններ մատուցվել են քաղաքակրթության վաղ ժամանակներից։ Հին Հռոմում և հին Արևելքում հանգստի վայրերը և գիշերակացի վայրերը կառուցվել են շոգեբաղնիսների մետ։ Ճապոնական Նիշիյամա Օնսեն Կեյունկանը հիմնադրվել է 705 թվականին և պաշտոնապես գրանցված է Գինեսի համաշխարհային ռեկորդների գրքում որպես աշխարհի հնագույն հյուրանոց։


== Ծանոթագրություններ ==
Ալեքսեևկա (Շուշիի գավառ)

Անվան այլ կիրառումների համար տե՛ս՝ Ալեքսեևկա (այլ կիրառումներ)Ալեքսեևկա, գյուղ Արևելյան Հայաստանում, Ելիզավետպոլի նահանգի Շուշիի գավառում։
1907 թ.-ին ուներ 75 բնակիչ՝ հիմնականում ռուսներ։ Հիմնական զբաղվածությունը անասնապահությունն ու դաշտավարությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==